Bliver du behandlet med enten SmartSight eller LASIK kan du som udgangspunkt regne med at tage på arbejde dagen efter. Vi skal se dig til din første kontrol dagen efter, og nogle vælger at holde fri en dags tid.  Arbejder du i urent miljø, skal du vente en uge med at komme tilbage på arbejde.
Er du behandlet med SmartSurface metoden (Trans-PRK) skal du regne med at have omkring 50% syn efter en uge. Det er tilladt at køre bil med 50% syn.
Generelt skal du være indstillet på en helingstid på op til 3 måneder, hvor vi almindeligvis vil afslutte dit forløb hos os.